**«БКМ фискалдық чегін бермегені туралы хабарлаған жағдайда өтемақы төленеді»**

Соңғы уақытта азаматтар кәсіпкерлік қызмет субъектілерінің деректерді беру функциясы бар бақылау – касса машинасын (бұдан әрі – онлайн-БКМ) қолдану мәселелерін жиі көтереді. Өткен жылдан бастап қолма-қол ақша айналымын, POS-терминал арқылы немесе банктік аударым арқылы қолма-қол ақша айналымын жүзеге асыратын барлық салық төлеушілер аталған операцияларды онлайн-БКМ міндетті түрде қолдана отырып, тұтынушыға фискалдық чекті бере отырып жүзеге асыруға міндетті.

Фискалдық чек бір мезгілде сатып алушы мен сатушы арасындағы өзара есеп айырысуды жүзеге асыруды растайтын құжат болып табылады және тұтынушы үшін тауармен немесе қызметпен қанағаттанбаған не жұмсалған ақша қаражатын қайтаруды жүзеге асырудың өзге де себептері болған жағдайда тұтынушылардың құқықтарын қорғау туралы Заңға сәйкес кепілдік болып табылады.

Алайда, өкінішке орай, барлық бизнес субъектілері кассалық тәртіпті сақтау бөлігінде заңды орындамайды.

Онлайн-БКМ қолданбаудың негізгі себебі табыс алу бойынша операцияны көрсетпеуге ұмтылу, сонан соң бюджеттен тиесілі салықтарды жасыру болып табылады.

Адал емес салық төлеушілер Қазақстан Республикасы Президентінің Жолдауында жарияланған 2020 жылдан бастап үш жыл мерзімге микро және шағын бизнес компанияларына салықтық тексерулер жүргізуден босатылады. Мемлекет тарапынан мұндай шара тұтынушылар мен азаматтар алдында жауапты болуға тиіс біздің бизнесіміздің парасаттылығы мен заңға бағыныштылығына сүйенеді.

2020 жылдың 12 мамырынан бастап ҚР халқының арасында БКМ фискалдық чектерін бермеу фактілерін анықтау бойынша «қоғамдық бақылау – чекті талап ет» акциясы қайта басталғанын хабарлаймыз.

ТЖ режимінде тек азық-түлік дүкендері мен дәріханалар ғана жұмыс істейтінін ескере отырып, қазір ТЖ режимін алып тастаумен бизнестің басқа салалары (азық-түлік емес дүкендер, сұлулық салондарының қызметтері және т.б.) жұмысын біртіндеп жаңартады.

Осыған байланысты, қызметтерді, жұмыстарды, тауарларды алу кезінде сатып алушыларды/тұтынушыларды фискалдық чектерді талап етуді сұраймыз. Егер сіз БКМ чегін бермеу немесе беруден бас тарту фактісінің куәсі болсаңыз, онда Wipon мобильдік қосымшасы арқылы шағым жіберіп, хабарлай аласыз және мұндай бұзушылық фактісі расталған жағдайда телефон балансына 1000 теңге сыйақы алуға мүмкіндік аласыз.

«Қоғамдық бақылау – Чекті талап ет» акциясына кез келген адам қатыса алады. Барлық жіберілген өтініштерді Мемлекеттік кірістер органдары қарайтын болады.

«Wipon» мобильді қосымшасын App Store және Play market-тен тегін жүктей аласыз.

2019 жылы акция өткізу барысында азаматтардың хабарламалары бойынша 940 бұзушылық фактісі расталып, 940 мың теңгеге сыйақы төленді.

Нұр-Сұлтан қаласы бойынша Мемлекеттік кірістер департаменті Қазақстан Республикасының барлық азаматтарын өзінің азаматтық ұстанымын білдіруге, заңды бұзуға мүлдем төзбеушілік танытуға және «қоғамдық бақылау – чек талап ет» акциясына белсенді қатысуға шақырады.